Geliefde TV-aanbieder se seuntjie kry 'groot geskenk' op eerste verjaardag
JY LEES NOU Geliefde TV-aanbieder se seuntjie kry 'groot geskenk' op eerste verjaardag
Die Pasella-aanbieder Dieter Voigt se seuntjie, Daniel Luke, vier nie net vandag sy eerste verjaardag nie; die kleinman het ook vanoggend "oorpypies" gekry, vertel sy sangeres-ma, Martelize.
Baie geluk met jou verjaarsdag my liefielyf! Ons is te lief vir jou en so dankbaar dat jy al n jaar vir ons geleen is! Mag ons nog baie jare deel wees van hoe jy groei en ontwikkel in die perfekte man wat God vir jou bestem het om te word! Jy is vandag so braaf met jou oorpypies wat jy kry en jou gesindheid teenoor almal is net vriendelikheid. Wat n ongelooflike voorreg om jou mamma te wees. Mag jy n fantastiese eerste verjaarsdag hê. #firstbirthday #1yearold #daniellukevoigt #voigtfamily #loveyoutoomuch
A post shared by Martelize Voigt (@martelizevoigt) on Jun 14, 2017 at 12:29am PDT
Hul jongste spruit is die afgelope drie maande gereeld siek en loop heeltyd deur onder oorontsteking of -infeksie, vertel sy ma. "Die antibiotika en oordruppels; niks het gewerk nie," sê Martelize. Verlede week het hul pediater hulle toe na 'n oor-neus-en-keel-spesialis verwys. "Hy het toe besluit dis tyd vir oorpypies."
What an eventful weekend! Have a blessed week everyone! #Godisincontrol #blessedlife #bestisyettocome #voigtfam #selfie
A post shared by dieter voigt (@dietervoigt) on May 14, 2017 at 12:29pm PDT
Dit moes so gou moontlik gedoen word en die enigste dag wat hy dit by die Cure-daghospitaal in Bellville, Kaapstad, kon doen, is Woensdae, vertel Martelize. "Toe is dit nou op sy verjaardag. Dit was buite ons beheer. Ons is bly dit is gedoen, want ons voel dit is 'n baie groot geskenk vir hom, want dit bring baie verligting. Hy was regtig 'n groot mannetjie."
Sy ousus, Mijean (5), is vanoggend skool toe. "Sy't gisteraand vir haar boetie gebid. Dit was te pragtig. Sy't vir hom 'n briefie ook geskryf."
Laaste stop voor ons terug is by die huis. Hoop almal het n mooi Paasnaweek sover. #mijeanlujahvoigt #daniellukevoigt #shellultracity #vidacoffee #paasnaweek #5yearsold #10monthsold
A post shared by Martelize Voigt (@martelizevoigt) on Apr 16, 2017 at 5:05am PDT
Happy birthday big boy! So proud to be your dad. You have been such a blessing in your first year on this earth. We are very excited about your journey in life. May God bless you and keep you safe in His arms of love. #1yearold #son #happychild #blessedlife
A post shared by dieter voigt (@dietervoigt) on Jun 13, 2017 at 8:58pm PDT
Klein Daniel was vanoggend al sesuur by die hospitaal. "Hy't so agtuur se kant ingegaan. Gelukkig was hy die eerste mannetjie wat ingegaan het omdat hy die jongste is en hulle mag mos nie eet nie omdat hulle narkose kry. So dit was maar 'n stryd, want 'n baba wat honger is, is mos maar huilerig. Ons almal is maar mislik as ons honger is. Hy was darem nie te erg nie. Hulle het vir hom gesing en gedans en alles. Hy't selfs 'n sertifikaat vir dapperheid gekry wat te oulik is," vertel Martelize.
"Sy ore het pypies ingekry en sy adenoïde is verwyder. Foei tog, die ou dingetjie. Hy's so sterk. Ek's baie trots op hom. Alles het maar net opgebou in sy oordrommetjies so hulle het maar net oorpypies ingesit. Hopelik is die pad nou vir ons beter vorentoe, want dis darem nie lekker vir 'n ouer se hart om te sien hoe jou babatjie so sukkel nie."
Hulle beplan 'n lekker partytjie vir hom Saterdag op dieselfde landgoed waar sy ouers afgehaak het. "Mijean wil 'n trourok aantrek na die partytjie toe, want dis waar mamma en pappa getrou het," sê sy laggend.